hy en en hy en en en en es id lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en hy de hy hy hy hy hy hy hy hy hy hy hy en hy hbs_lat lv en en en en en en en en en en en en en en en en en en en en en en en en en en en en en en en en en en en en hy hy en en en en hy hy hy en hy hy hy en hy hy en en en en en hy hy hy hy hy hy hy hy hy fr en en en en en hy en en en en en en en en it lv en en en en en en en en en en
ԳԻՏԱԿԱՆ ԽՈՐՀՈՒՐԴՆ ԱՄՓՈՓԵՑ ՈՒՍՈՒՄՆԱԿԱՆ ՏԱՐԻՆ – Goris State University
The Ministry of Education, Science, Culture and Sports of the Republic of Armenia
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Դպրոցի տնօրենների վերապատրաստման դասընթաց
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Home » News » ԳԻՏԱԿԱՆ ԽՈՐՀՈՒՐԴՆ ԱՄՓՈՓԵՑ ՈՒՍՈՒՄՆԱԿԱՆ ՏԱՐԻՆ
ԳԻՏԱԿԱՆ ԽՈՐՀՈՒՐԴՆ ԱՄՓՈՓԵՑ ՈՒՍՈՒՄՆԱԿԱՆ ՏԱՐԻՆ
Հուլիսի 1-ին ԳՊՀ-ում  գումարվեց 2020-2021 ուստարվա վերջին գիտական խորհրդի նիստը: Բացելով նիստը` ԳՊՀ ռեկտոր, գիտական խորհրդի նախագահ Ա.Ղուկասյանը հայտարարեց քվեակազմի առկայության մասին և առաջարկեց հաստատել օրակարգը: Առաջին հարցի շրջանակում պրոռեկտոր Թ.Մարությանը տեղեկատվություն ներկայացրեց 2020-2021 ուստարվա ամփոփիչ ատեստավորման գործընթացի մասին: Համալսարանի երկու ֆակուլտետներում այս ուսումնական տարում ամփոփիչ ատեստավորման մասնակցել, ավարտական աշխատանքներ ու մագիստրոսական թեզեր են պաշտպանել բակալավրի ու մագիստրոսի կրթական ծրագրով (առկա, հեռակա) սովորող  306 ուսանողներ: Ամփոփիչ ատեստավորման գործընթացը իրականացվել է երկու փուլով. առաջին՝ մարտի 17-27-ը կազմակերպվել է մագիստրոսի կրթական ծրագրով 2,5 տարի ուսումնառությամբ «Իրավագիտություն», «Հատուկ մանկավարժություն», «Ձեռնարկությունների տնտեսագիտություն» մասնագիտությունների  հեռակա ուսուցման սովորողների մագիստրոսական թեզերի պաշտպանությունը, երկրորդ՝ համաձայն ԳՊՀ ռեկտորի ս.թ. ապրիլի 30-ի 139-Ն հրամանի՝ մայիսի 15-ից մինչև հունիսի 15-ը կազմակերպվել և իրականացվել են մագիստրոսի և բակալավրի կրթական ծրագրերով առկա և հեռակա կրթաձևերի ամփոփիչ ատեստավորումները: Պրոռեկտորը մանրամասն ներկայացրեց ամփոփիչ ատեստավորման գործընթացի արդյունարար պատկերը՝ ըստ մասնագիտությունների և ուսուցման տարբեր ձևերի: Հումանիտար մասնագիտությունների ֆակուլտետում ամփոփիչ ատեստավորումից հետո առաջադիմությունը կազմել է 78.72%, գերազանցության դիպլոմ կստանա 22 ուսանող, իսկ բնագիտական ու ճարտարագիտական մասնագիտությունների ֆակուլտետում՝ 12 ուսանող: Ներկայացվեցին ու քննարկվեցին  նաև ամփոփիչ ատեստավորման հանձնաժողովների նախագահների կարծիքները պաշտպանությունների կազմակերպվածության և որակական արդյունքների վերաբերյալ: Տեղեկատվությունն ընդունվեց ի գիտություն:
Օրակարգի երկրորդ հարցի շրջանակում դեկաններ Մ.Առուստամյանը և Ս.Մանուչարյանը տեղեկատվություն ներկայացրին առկա կրթաձևի 2020-2021 ուստարվա 2-րդ կիսամյակի քննաշրջանի մասին, ինչպես նաև հեռակա կրթաձևի 2-րդ կիսամյակի քննաշրջանի ընթացիկ վիճակի մասին:
Երրրոդ հարցի շրջանակում կրթության որակի ապահովման բաժնի ղեկավար Գ.Շաբունցը տեղեկատվություն ներկայացրեց ԳՊՀ-ի ինստիտուցիոնալ հավատարմագրման փորձագիտական զեկույցի նախնական տարբերակի և առաջիկա անելիքների մասին: Հունիսի 25-ին «Մասնագիտական կրթության որակի ապահովման ազգային կենտրոն» հիմնադրամի (ՈԱԱԿ) կողմից  Գորիսի պետական համալսարանը ստացել է ինստիտուցիոնալ հավատարմագրման փորձագիտական զեկույցի նախնական տարբերակը: Մինչև հուլիսի 15-ը ԳՊՀ-ն զեկույցի նախնական տարբերակի վերաբերյալ պետք է ներկայացնի իր համաձայնությունը կամ առարկություններն ու դիտողությունները «ՀՀ մասնագիտական կրթության փորձաքննության անցկացման ձեռնարկի» 4.4.1 ենթամասի պահանջներին համապատասխան: Փորձագիտական զեկույցը բաղկացած է 100 էջ բուն տեքստից և 14 էջ հավելվածներից: Փորձագիտական խմբի կողմից ուսումնասիրվել է ընդհանուր առմամբ 100 փաստաթուղթ: Բոլոր 10 չափանիշների վերաբերյալ ՈԱԱԿ-ը նշել է դիտողությունները և առավելությունները՝  տալով 49 խորհրդատվություն բոլոր 10 չափանիշների գծով: Ըստ այդ խորհրդատվությունների՝ բուհը մինչև սեպտեմբերի 3-ը ըստ ՈԱԱԿ-ի ներկայացրած թերությունների շտկման նոր ձևաչափի՝ պետք է ՈԱԱԿ ներկայացնի զեկույցում առկա թերությունների վերացման նախնական ծրագիրը, որի գնահատումից հետո 2021թ. հոկտեմբերին հավատարմագրման հանձնաժողովը կկայացնի որոշում ԳՊՀ-ի վերահավատարմագրման մասին: Մինչև թերությունների շտկման ծրագրի կազմելը ՈԱԱԿ մասնագետները ZOOM հարթակով հանդիպումներ կունենան չափանիշների ղեկավարների հետ՝ խորհրդատվություններ տալու նպատակով: Հարցի շրջանակում քննարկվեցին առաջիկա անելիքները, ռեկտոր Ղուկասյանը շնորհակալություն հայտնեց ինքնավերլուծությունն իրականացրած խմբի ղեկավարներին և մյուս բոլոր շահակիցներին՝ նախանձախնդիր և արդյունավետ աշխատանքի համար, ինչը բուհին հնարավորություն է տվել գործընթացում արձանագրելու դրական արդյունքներ:
Տեղեկատվությունն ընդունվեց ի գիտություն և ի կատարումն:
Օրակարգի հաջորդ հարցը վերաբերում էր ուսանողների ինքնուրույն աշխատանքների կազմակերպման ու կատարման կարգի նախագծի քննարկմանը:
ԳՊՀ իրավախորհրդատու Ա.Հովհաննիսյանը նշեց, որ գիտական խորհրդի կանոնադրական և կառուցվածքային փոփոխությունների համակարգման հանձնաժողովին է ներկայացվել ուսանողների ինքնուրույն աշխատանքների կազմակերպման ու կատարման կարգի նախագիծը, որը որոշակի առաջարկություններով ներկայացվել է գիտական խորհրդի քննարկմանը: Կարգով սահմանվում են ապագա մասնագետների ընդհանուր և մասնագիտական կարողությունների ձևավորման գործոնի՝ ինքնուրույն ուսումնական և հետազոտական աշխատանքի կազմակերպման համար անհրաժեշտ պահանջներն ու պայմանները։ Նպատակը կրթության բնագավառում արհեստավարժության սկզբունքի իրականացումն է և ուսանողների շրջանում՝ ինքնակրթության պահանջմունքի դաստիարակումը, իմացական ու ստեղծագործական կարողությունների զարգացումը, մասնագիտական կարողությունների ու հմտությունների ձևավորումը, գիտահետազոտական աշխատանք կատարելու պահանջմունքի ձևավորումը:
Հիմք ընդունելով գիտական խորհրդին առընթեր գործող կանոնադրական ու կառուցվածքային փոփոխությունների համակարգման հանձնաժողովի դրական եզրակացությունը՝ համապատասխան առաջարկություններով, գիտական խորհուրդը հաստատեց ուսանողների ինքնուրույն աշխատանքների կազմակերպման ու կատարման կարգը:
Գիտական խորհուրդը քննարկեց նաև տպագրության երաշխավորման հարցեր:
Գիտական խորհրդին առընթեր գործող մրցութային, ուսումնամեթոդական և գիտական հարցերի հանձնաժողովի նախագահ Լ.Վարդանյանը ներկայացրեց երաշխավորման ենթակա երեք աշխատանք՝ ԳՊՀ պրոռեկտոր, բ.գ.թ., դոցենտ Թ.Մարությանի «Գրականագիտական ուսումնասիրություններ» հոդվածների ժողովածուն, մաթեմատիկայի և ֆիզիկատեխնիկական մասնագիտությունների ամբիոնի ասիստենտ, ֆիզմաթ. գ.թ. Անուշ Դավթյանի «Մաթեմատիկական ֆիզիկայի ընտրովի գլուխներ» ուսումնամեթոդական ձեռնարկը և նույն ամբիոնի դոցենտ, ֆիզմաթ. գ.թ. Կամո Մովսիսյանի «Ստուգողական աշխատանքների ուսումնամեթոդական ձեռնարկ: Մաս 2: Էլեկտրամագնիսականություն» վերնագրով ուսումնամեթոդական աշխատանքը: Լ.Վարդանյանը նշեց, որ առկա են բոլոր անհրաժեշտ փաստաթղթերը, կարծիքները, հանձնաժողովը նաև որոշակի առաջարկներ է ներկայացրել հեղինակներին՝ աշխատանքների բարելավման վերաբերյալ, որոնք կատարվել են, ուստի առաջարկեց դրանք երաշխավորել տպագրության: Հաշվի առնելով հանձնաժողովի դրական եզրակացությունը և գիտական խորհրդի քննարկման արդյունքները՝ ներկայացված աշխատանքները երաշխավորվեցին տպագրության:
Գիտական խորհուրդը քննարկեց նաև ընթացիկ հարցեր:
English EN Հայերեն AM Pycckий RU
Faculty of Natural Sciences and Engineering
Department of external relations and cooperation
Acquisition and Data Processing Department
E – Books by Subjects
Հետազոտական գործունեությունծավալող ՀՀ և արտասահմանյան գործընկեր կազմակերպություններ և կառույցներ
Համատեղ կազմակերպված գիտական միջոցառումներ
Դպրոցի տնօրենների վերապատրաստման դասընթաց
Admission to Bachelor’s course
Admission to Master’s course
Վարձավճարներ և կիրառվող զեղչային համակարգ
Department of Quality Assurance and Student’s Career Support
Copyright © 2017 | GSU
WEB AugmentAr - Creation and promotion of sites
Proudly powered by WordPress | Education Hub by WEN Themes